A BIZOTTSÁG HATÁROZATA
(2005. augusztus 9.)
egyes építkezési termékek tűzállósági osztályainak megállapításáról
(az értesítés a C(2005) 2925. számú dokumentummal történt)
(EGT vonatkozású szöveg)
(2005/610/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az építési termékekre vonatkozó tagállami törvények, rendeletek és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikkének (2) bekezdésére,
mivel:
(1)
A 89/106/EGK irányelv tervbe veszi, hogy a nemzeti, regionális és helyi szinten folyó építési munkák különböző munkavédelmi szintjeinek figyelembevétele érdekében szükségessé válhat, hogy létrehozzák az értelmező dokumentumok osztályait, annak megfelelően, ahogyan a termékek az egyes lényeges követelményeknek megfelelnek. Ezeket a dokumentumokat „A Bizottság közleménye a 89/106/EGK irányelv értelmező dokumentumainak tekintetében” (2) címen publikálták.
(2)
A tűzesettel kapcsolatos alapvető követelményre való tekintettel a 2. sz. értelmező dokumentum felsorol számos egymással összefonódó intézkedést, amelyek együttesen a tagállamok által különféleképpen kialakított tűzvédelmi stratégiát meghatározzák.
(3)
A 2. sz. értelmező dokumentum ezen intézkedések egyikeként a tűz és a füst keletkezésének és elterjedésének egy adott területre való korlátozását nevezi meg, oly módon, hogy korlátozni kell az építkezési anyagoknak a tűz teljes kibontakozásához való hozzájárulásra való képességét.
(4)
Ennek a korlátozásnak a szintje csak a termékek végső felhasználásával kapcsolatos különböző tűzveszélyességi szintjeinek kifejezésével történhet.
(5)
Egy összehangolt megoldás révén, osztályozási rendszert határoztak meg a 89/106/EGK tanácsi irányelv végrehajtásáról szóló, 2000. február 8-i 2000/147/EK bizottsági határozatban (3), az építkezési termékek tűzveszélyességi teljesítményének osztályozását illetően.
(6)
Egyes építkezési termékek esetében szükség van arra, hogy a 2000/147/EK határozat által megállapított osztályozást használják.
(7)
Sok építkezési termék és/vagy anyag tűzállósági teljesítménye a 2000/147/EK határozat által megadott osztályozásban helyesen megállapított, és a tagállamok tűzvédelmi szakemberei számára kellően ismert, aminek az a következménye, hogy nem szükséges külön tesztelés erre a teljesítményjellemzőre.
(8)
A termékeket végső felhasználásban való alkalmazásuk alapján vettük figyelembe, ahol ez releváns.
(9)
Az ebben a határozatban előírt intézkedések összhangban vannak az Építési Állandó Bizottság véleményével,
ELFOGADTA EZT A HATÁROZATOT:
1. cikk
Azok az építkezési termékek és/vagy anyagok, amelyek a „tűzállóság” teljesítményjellemző valamennyi követelményét kielégítik, további tesztelés szükségessége nélkül a mellékletben szerepelnek.
2. cikk
Azok a konkrét osztályok, amelyek a különféle építkezési termékekre és/vagy anyagokra vonatkoznak, a 2000/147/EK határozat által elfogadott tűzállósági osztályozás szerint ennek a határozatnak a mellékletében szerepelnek.
3. cikk
Ennek a határozatnak a tagállamok a címzettjei.
Kelt Brüsszelben, 2005. augusztus 9-én.